Okresná prokuratúra Žilina 
Moyzesova 20, 011 56 Žilina 1

Sp. zn. : 4 Pv 53/13/5511	Žilina, 16.6.2014
EEČ : 2-43-292-2014

U Z N E S E N I E

Trestná vec:	obvinená XXXXX  
Prečin:	Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov.

Rozhodol: 	prokurátorka Okresnej prokuratúry Žilina
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 10.5.2013, spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Trestné stíhanie voči XXXXX bolo vedené na tom skutkovom základe, že dňa 04.01.2013 asi o 21.00 hod. v XXXXX, v izbe bytu na XXXXX, po predchádzajúcej vzájomnej hádke s priateľom XXXXX, nar. XXXXX, trvale bytom XXXXX XXXXX, zobrala z kuchyne nôž o dĺžke cca 15 cm a držiac ho v ruke sa XXXXX vyhrážala, že ho bodne, pričom mu pri konflikte spôsobila zranenia - odreniny a poškrabania na chrbte, na tvári pod ľavým okom a na brušnej stene pod pupkom a pomliaždenie hlavy v čelovej oblasti vľavo, ktoré si nevyžiadali práceneschopnosť, a následne po príchode XXXXX, nar. XXXXX trvale bytom XXXXX, do izby, túto fyzicky napadla tak, že ju niekoľkokrát udierala päsťami do hlavy a tváre a kopala ju do nôh, pričom jej spôsobila zranenia - pomliaždenie tváre - líca vpravo, pomliaždenie dolnej pery a podvrtnutie spánkovo-sánkového kĺbu vľavo, ktoré si nevyžiadali práceneschopnosť a podľa znaleckého posudku znalca z odboru zdravotníctvo a farmácia, odvetvie traumatológia by si zranenia u poškodených XXXXX a XXXXX vyžiadali dobu liečenia 4 až 5 dní.

Uznesením prokurátora Okresnej prokuratúry XXXXX zo dňa 10.5.2013, spisová značka 4 Pv 53/13/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením Okresnej prokuratúry v Žiline sp. zn. 4Pv 53/13/5511-8 zo dňa 10.05.2013, právoplatným 27.05.2013, bolo podmienečne zastavené trestné stíhanie proti obvinenej XXXXX, stíhanej pre prečin nebezpečného vyhrážania podľa § 360 ods. 1, ods. 2 písm. b) Tr. zákona,  so skúšobnou dobou v trvaní 12 mesiacov, ktorá uplynula dňa 28.05.2014.

	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo pokračovaní v trestnom stíhaní vydá uznesenie. 

	Zo zabezpečených správ k osobe obvinenej XXXXX možno ustáliť záver, že táto počas dvanásťmesačnej skúšobnej doby, ktorá začala plynúť dňa 27.05.2013, viedla riadny život a nedopustila sa žiadneho protispoločenského konania, čím splnila všetky zákonné podmienky na vyslovenie o osvedčení sa v skúšobnej dobe, a preto som rozhodla tak, ako je to uvedené vo výrokovej časti tohto uznesenia. Právoplatnosťou  tohto uznesenia nastávajú účinky zastavenia trestného stíhania podľa § 9 ods. 1 písm. e) Tr. poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátorka